CONVENIO COLECTIVO UTE CONSORCIO LOURO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 18/07/2019)

Visto o Acordo da Comisión Negociadora polo que se aproba o texto do convenio colectivo da empresa UTE CONSORCIO LOURO., subscrito en representación da parte económica, por unha representación da empresa, e da parte social polos delegados de persoal elixidos en representación das organizacións sindicais C. I. G. e UGT, en data 28 de maio do 2019. Primeiro.- Dito Acordo foi presentado na Xefatura Territorial de Vigo en data 13 de xuño do 2019. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.- Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orde ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, do 28 de maio, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro do 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.- Ordenar a notificación desta Resolución á Mesa Negociadora do mesmo. O xefe territorial Ignacio Rial Santomé Asinan o presente Convenio Colectivo de traballo da empresa UTE CONSORCIO LOURO, dunha parte, a representación legal dos traballadores da empresa UTE CONSORCIO LOURO, a través dos seus Delegados de Persoal, como representación dos traballadores, e, da outra, os representantes legais da empresa, como representación empresarial de UTE CONSORCIO LOURO. O presente Convenio Colectivo será de aplicación a todo o persoal da empresa UTE CONSORCIO LOURO. Este convenio entrará en vigor o primeiro de xaneiro do 2018 sexa cal fose a data da súa publicación. Terá unha vixencia de cinco anos, que rematará o 31 de decembro do 2022, manterase en vigor ata a sinatura dun novo convenio que o substitúa. Ambas partes consideran automaticamente denunciado o presente convenio ao final da súa vixencia, 31 de decembro de 2022, comprometéndose a inicia-la negociación do próximo convenio un mes antes da finalización da vixencia do actual. En todo o non recollido no presente convenio, rexerase polo disposto no “V Convenio Colectivo Estatal de las Industrias de Captación, Elevación, Conducción, Tratamiento, Distribución, Saneamiento y Depuración de Aguas Potables y Residuales para los años 2015, 2016 y 2017”, publicado no Boletín Oficial do Estado do 4 de novembro de 2015 ou posterior que o substitúa sen supoñer ningún custe económico adicional ao pactado no presente convenio colectivo. As retribucións de cada traballador estarán compostas polo salario base de convenio e os complementos que para cada actividade e categoría se determinan no articulado do convenio. O pagamento da nómina mensual efectuarase mediante transferencia bancaria á entidade previamente designada polo interesado. As retribucións en concepto de salario base para os anos 2018, 2019, 2020, 2021 e 2022 serán as establecidas nas táboas anexas ao presente convenio colectivo. Os importes que por este concepto perciban os traballadores a 31 de decembro de 2019 quedarán consolidados a nivel persoal e por tanto fixos no seu importe. Cando o persoal incluído no presente convenio colectivo cumpra novos anos de antigüidade na empresa, percibirá un plus de antigüidade anual polo importe que figura nas táboas salariais anexas que se abonará nas doce mensualidades ordinarias seguintes por cada novo ano que se cumpra a partir da data e dito importe se acumulará ao do ano anterior. De todos os xeitos este premio anual non poderá ser inferior ao fixado no “V Convenio Colectivo Estatal de las Industrias de Captación, Elevación, Conducción, Tratamiento, Distribución, Saneamiento y Depuración de Aguas Potables y Residuales para los años 2015, 2016 y 2017”, publicado no Boletín Oficial do Estado do 4 de novembro de 2015 ou posterior que o substitúa. O persoal comprendido neste convenio, percibirá TRES pagas extraordinarias, por importe cada unha delas dunha mensualidade, calculada sobre o salario base, que serán efectivas o 30 de abril, o 30 de xuño, e o 22 de decembro. O cómputo efectuarase do seguinte xeito: 1 de xaneiro ao 31 de decembro Abril do ano seguinte 1 de xaneiro ao 30 de xuño Xuño 1 de xullo ao 31 de decembro Decembro O primeiro devengo da paga de abril, comezará o 1 de xullo do 2020. O persoal acollido a este convenio percibirá mensualmente por este concepto o importe que se establece nas táboas anexas ao presente convenio colectivo. Todo o persoal incluído neste convenio percibirá un plus de convenio, que terá carácter de complemento salarial e o importe mensual será o establecido nas táboas anexas ao presente convenio colectivo. Poderanse realizar as horas extraordinarias por acumulación de tarefas, ausencias imprevistas, cambios de quenda e outras circunstancias de carácter estrutural, por mor da natureza do traballo a executar. O valor das hora extraordinarias é o fixado nas táboas anexas ao presente convenio colectivo. O persoal que utilice o vehículo da súa propiedade por conta da empresa, percibirá o importe fixado nas táboas anexas. Será necesaria a aprobación do gasto por parte do responsable correspondente. O persoal que, por necesidade da empresa, teña que xantar ou cear fora do seu domicilio aboaráselle a cantidade que figura na táboas anexas por cada dieta que se vexa obrigado a realizar. Enténdese que as melloras pactadas serán de aplicación a partir da data da sinatura do convenio colectivo. Debido ao carácter público do servizo que dá a empresa, o retén e a garda serán obrigatorias para todo o persoal que por as súas funcións específicas sexa designado para tales cometidos. As gardas consistirán en estar traballando, en días de descanso semanal y/o festivo, en dependencias da empresa ou nos lugares de traballo que o Servizo requira. O importe económico correspondente a cada hora traballada como garda será o establecido nas táboas salariais recollidas no anexo. O retén consistirá en estar dispoñible e inmediatamente localizable para o traballo que se lle poida encomendar ao empregado ou empregada fora da súa xornada laboral, mediante o sistema de localización que proporcione a empresa, co fin de que se realicen todos os traballos ou tarefas que se requiran nas intervencións do Servizo. O importe económico correspondente ao plus de retén por cada día establecido para prestar dito servizo será o indicado nas táboas salariais anexas. Os Traballadores e traballadoras designados/as dispoñerán dun calendario anual rotativo entre os mesmos que se negociará con la RLT, no que constarán os días de retén. Calquera variación dos calendarios por necesidades do servizo o a instancia do traballador ou traballadora non terá a consideración de modificación substancial das condiciones de traballo. Os reténs/dispoñibilidades, de acordo co descrito serán obrigatorias e rotativas entre todo o persoal que por as súas funcións específicas sexa designado para tales cometidos. Os Traballadores e traballadoras designados/as dispoñerán dun calendario anual rotativo entre os mesmos que se negociará con la RLT, no que constarán os días de retén/dispoñibilidade. Calquera variación dos calendarios por necesidades do servizo o a instancia do traballador ou traballadora non terá a consideración de modificación substancial das condiciones de traballo. O luns, ao principio de cada semana, o persoal que entre de retén/dispoñibilidade permanecerá dispoñible ata o luns seguinte, portará un teléfono móbil, nos que recibirán tódolos avisos das situacións que se produzan no Servizo, debendo acudir a eles coa debida prestancia, para a resolución das citadas situacións. O persoal de retén e de dispoñibilidade semanal, percibirá as cantidades que figuran nas táboas salariais anexas. As gardas consistirán en estar traballando, en días de descanso semanal y/o festivo, en dependencias da empresa ou nos lugares de traballo que o Servizo requira. O importe económico correspondente a cada hora traballada como garda será o mesmo que o establecido nas táboas salariais recollidas no anexo para as horas extraordinarias. No caso de avarías dunha grande entidade ou que poidan causar un importante deterioro na imaxe do servizo, a xefatura do mesmo poderá, se fose preciso, a localización de persoal de apoio para axudar a súa reparación, no suposto de que o persoal de retén/dispoñibilidade non fose suficiente para elo. O importe económico correspondente ao plus de retén/dispoñibilidade por cada día establecido para prestar dito servizo será o indicado nas táboas salariais anexas ao presente convenio. Durante os anos 2018 e 2019, o persoal que realice a súa xornada polo sistema de tres quendas percibirá, por cada día de traballo efectivo, o importe fixado nas táboas anexas para o plus de turnicidade. As horas traballadas durante o período comprendido entre as 22h da noite e as 6 h da mañá será retribuídas como plus de nocturnidade, o seu importe será o establecido nas táboas anexas A partir do 1 de xaneiro de 2020 o persoal que realice a súa xornada laboral polo sistema de tres quendas (mañá, tarde e noite) percibirá mensualmente polo concepto de turnicidade e nocturnidade o 16% calculado sobre o salario base mensual. De conformidade co artigo 36.3 do Estatuto dos traballadores, enténdese por traballo a quendas toda forma de organización do traballo según a cal os/as traballadores/as ocupan de forma rotativa os mesmos postos de traballo. Enténdese por ritmo ou proceso continuo o traballo que debido a necesidades técnicas ou organizativas realizase 24 horas ó dia e durante os 365 días ó ano. A partir do 1 de xaneiro de 2020 o persoal non acollido o sistema de tres quendas (lectura, laboratorio, administrativo e mantemento) percibirá mensualmente un 2 % calculado sobre o salario base mensual. A xornada anual de traballo para os CINCO anos de vixencia será de mil setecentas cincuenta horas (1.750 horas) distribuídas segundo o seguinte horario: Todo o persoal terá dereito a un período de vacacións anuais de trinta (30) días naturais ou vinte dous (22) días laborais, en proporción ó tempo traballado durante o ano natural. A retribución en período vacacional será: salario base máis antigüidade, complemento de posto de traballo e plus de convenio. Estatal O persoal, previo aviso e xustificación, poderá ausentarse do traballo con dereito a remuneración, por algún dos motivos e períodos seguintes: 15 Días naturais en caso de matrimonio, que empezará a contar a partir do primeiro día laboral 2 Días laborais en caso de falecemento accidente ou enfermidade grave, hospitalización ou intervención cirúrxica de cónxuxe ou fillos/as mentres dure o feito causante.2 Días naturais polo nacemento de filla/fillo o polo falecemento, accidente ou enfermidade grave, hospitalización de parentes ata o segundo grao de consanguinidade ou afinidade. Cando por tal motivo o traballador ou traballadora necesite facer un desprazamento ao efecto, o prazo será de 4 días naturais.1 Día por traslado de domicilio. Polo tempo indispensable, para o cumprimento de un deber inescusable de carácter público e persoal, comprendido o exercicio do sufraxio activo, de acordo co establecido na lexislación vixente.1 Día por asuntos propios, previo aviso de 72 horas e a autorización de xefe de servizo.1 Día por matrimonio de fillo ou filla Polo tempo indispensable para a realización dun exame para a obtención dun título académico, oficial ou profesional. As licencias enténdense vinculadas ó feito causante, debéndose desfrutar ao producirse este. En todos os supostos contemplados neste artigo, recoñecerase o dereito a licenza retribuída tanto aos matrimonios convencionais como ás parellas de feito legalmente rexistradas nos rexistros públicos creados ou que se poidan crear, para o efecto en calquera ámbito xeográfico ou, en defecto destes últimos, ás acreditadas mediante escritura pública notarial outorgada conxuntamente, debéndose demostrar de forma fidedigna ante a empresa os requisitos establecidos anteriormente para o correspondente desfrute da licenza. A empresa comprométese a subscribir unha póliza de accidentes de traballo que lle garanta a cada traballador/a as seguintes indemnizacións: A empresa complementarán ata o 100 % do salario base máis antigüidade, complemento de posto de traballo e plus de convenio parte proporcional das pagas extras co motivo da baixa por incapacidade temporal derivada de accidente laboral ou enfermidade profesional durante o tempo que teña a empresa obrigación de cotizar sen que en ningún caso a contía a percibir polo traballado ou traballadora, poda ser inferior o importe, en cómputo anual en proporción ós días de baixa, da prestación económica por incapacidade temporal establecida para as continxencias profesionais por a Lei Xeral da Seguridade Social e das normas regulamentarias que as desenrolen. De igual xeito, comp lementarase as prestacións por incapacidade temporal derivadas de enfermidade común e accidente non laboral do 4º ó 20ª día da baixa médica ata o 75 % salario base máis antigüidade, complemento de posto de traballo e plus de convenio parte proporcional das pagas extras e a partir do día 21º complementarase ata o 85% do mesmo salario. Será de aplicación a lexislación vixente sobre seguridade e saúde laboral, e ámbalas partes velarán polo seu estrito cumprimento. No suposto de que a un traballador/a, realizando o seu cometido cun vehículo da empresa e cumprindo a función que lle foi asignada, se lle retirara o permiso de conducir, a empresa o acomodará a outro posto de traballo axeitado as súas facultades e se respectará a retribución do seu grupo e nivel profesional, por un máximo de 2 anos. Ó remate da suspensión será reintegrado o seu posto de traballo. Estes beneficios non terán lugar cando a causa da retirada do permiso de conducir se deba a imprudencia temeraria, embriaguez ou drogadicción, ou cando exista reincidencia. De conformidade co artigo 85.3 e) do Estatuto dos Traballadores, para velar pola aplicación, cumprimento e interpretación do estipulado no presente convenio colectivo, créase unha comisión paritaria entre os suxeitos participantes na negociación que desembocou no presente convenio colectivo, formada por un membro en representación dos traballadores e outro membro en representación da empresa. Defínese como domicilio da citada Comisión: as oficinas de UTE CONSORCIO LOURO. A comisión reunirase cando unha das partes o solicite no prazo máximo de vinte días, debendo incluír na citación o orde do día. Os acordos da comisión requirirán, para a súa validez, a conformidade dos dous compoñentes da mesma. As funcións da comisión paritaria serán os seguintes: A Comisión emitirá resolución, con acordo ou sen el, sobre as materias tratadas no prazo de vinte días naturais contados a partires da data da reunión. As funcións da Comisión paritaria non obstruirán en ningún caso o libre exercicio da xurisdición competente de acordo ca normativa vixente. As partes que asinan este convenio acordan a súa adhesión ao V Acordo Sobre Solución Autónoma de Conflitos Laborais (Sistema Extraxudicial), ou o que puidera substituílo durante a vixencia desde convenio. De común acordo polas partes, e unha vez emitida resolución sen acordo, as partes poderán someter as discrepancias producidas aos procedementos de mediación e arbitraxe ante o Servizo de Solución de Conflitos do Consello Galego de Relacións Laborais. O sistema de clasificación profesional do persoal vinculado ao presente convenio colectivo será o do denominado “V Convenio Colectivo Estatal de las Industrias de Captación, Elevación, Conducción, Tratamiento, Distribución, Saneamiento y Depuración de Aguas Potables y Residuales para el período 2015-2017”, publicado no Boletín Oficial do Estado do 4 de novembro de 2015, e os convenios colectivos sectoriais estatales de xestión do auga que no futuro o sucedan. Aos efectos do réxime disciplinario, aplicarase o V Convenio Colectivo Estatal de las Industrias de Captación, Elevación, Conducción, Tratamiento, Distribución, Saneamiento y Depuración de Aguas Potables y Residuales para los años 2015, 2016 y 2017, publicado no Boletín Oficial do Estado do 4 de novembro de 2015, actualmente en vigor, e posteriormente na futura regulación que a este respecto se estableza no convenio colectivo que o substitúan. Estarase ao disposto na normativa sectorial establecida no V Convenio Colectivo Estatal de las Industrias de Captación, Elevación, Conducción, Tratamiento, Distribución, Saneamiento y Depuración de Aguas Potables y Residuales para los años 2015, 2016 y 2017, publicado no Boletín Oficial do Estado do 4 de novembro de 2015, e nos futuros convenios que o substitúan. A inaplicación das condicións de traballo establecidas no presente convenio poderase producir respecto das materias previstas no artigo 82.3 do Estatuto dos Traballadores, cando concorran as causas previstas no mesmo precepto legal. A empresa deberá iniciar o procedemento comunicando por escrito tanto a representación legal dos traballadores como a Autoridade Laboral a iniciación do período de consultas. Tras a celebración do preceptivo período de consultas, de duración non superior a quince días, de alcanzarse un acordo, este comunicarase á Autoridade Laboral. O acordo fixará o alcance e duración da medida de inaplicación de condicións de traballo acordada. En caso de desacordo durante o período de consultas, calquera das partes poderá someter a discrepancia á Comisión paritaria do convenio (regulada no artigo 24 do presente convenio) que se pronunciará dentro do prazo de quince días seguintes ao planteamento da discrepancia. Cando non se solicitara a intervención da Comisión paritaria ou cando a citada Comisión non alcanzase un acordo, as partes someteranse ao procedemento de mediación e arbitraxe ante o Servizo de solución de conflitos do Consello Galego de Relacións Laborais. Só se ambas partes así o solicitan e aceptan expresa e voluntariamente, poderán someterse a un arbitraxe vinculante. No caso de sometemento voluntario e expreso a dito arbitraxe vinculante, o laudo que se ditase tería a mesma eficacia que os acordos alcanzados no período de consultas e só se podería recorrer conforme ao procedemento e en base o disposto no artigo 91 do Estatuto dos Traballadores. A empresa destinará a cantidade de MIL DOUSCENTOS euros (1.200 €) anuais a un fondo social para fines culturais, deporte, turismo social, etc. A dirección da empresa aprobará os criterios e programas, vixiando a distribución e contía para aplicar en cada caso. As condicións mais beneficiosas que as persoas traballadoras teña recoñecida a título persoal, ao entrar en vigor este convenio, quedarán consolidadas a nivel persoal e por tanto fixas no seu importe. D. Nicolae Lucian Martin de la Torre Buenvaron. Ramiro Gutiérrez Costa Delegado de Persoal UTE CONSORCIO LOURO D. Javier Avelino Cochancela Kandoussi. David C. Soneira Fernández Delegado de Persoal UTE CONSORCIO LOURO D. Salifou Fuxa Janini. Jose Edmundo David Raul Serdio Bernat Asesor CIG UTE CONSORCIO LOURO D. Yacoub Irimie Saenz de Ormijana Asesor FITAG UGT